Bena Atlanta Batambwijile Bakamonyi ba kwa Yehoba
“Bantu ba mu kipwilo kyenu nebapa mushingi pa byo banemeka mwingilo wa kutundaika bufumu bwa Lesa. Nemusanchila bingi pa byo mukwasha bantu ne bakwenu Bakamonyi ba kwa Yehoba.”
Bino byo byambo byajinga mu nkalata yanembele mukulumpe wa muzhi wa Atlanta, mu Georgia, ku U.S.A aye Kasim Reed. Ino nkalata yajinga ya kutambwila Bakamonyi ba kwa Yehoba bayile nakushinkwa ku kukonkana kwa byalo kwa Bakamonyi ba kwa Yehoba kusatu kwaikejile mu yewa muzhi.
Kabiji ku kanso wa Atlanta City Council nako kwafumine nkalata ya kutambwila Bakamonyi ba kwa Yehoba mwajinga byambo bya kuba’mba: “Bakamonyi ba kwa Yehoba nangwa kya kuba mwakila pa 8 milyonyi mwaya ntanda yonse kabiji mwafuma mu bisho byapusana pusana ne nkomeno yapusana pusana bino . . . mwakwatankana saka mwata muchima pa kintu kimo . . . Mukebesha kunemeka Yehoba, Lesa ye baambapo mu Baibolo walengele bintu byonse.”
Kuno kukonkana kwa byalo kusatu kwajingako mu July ne mu August mu 2014, kubiji kwajinga kwa mu Kizungu, kukwabo kumo kwajinga kwa mu Kisipanishi. Bashinkilweko kukuno kukonkana kwa byalo bafumine mu byalo kukila pa 28 kabiji kupwila kwa mu Kizungu bekutuntulwilenga mu Kilashani ne Kijapanizi pa kuba’mba bashinkilweko bomvwatu ino milaka nabo bamwenemo mu kuno kupwila. Kuno kukonkana kwa byalo konse kusatu kwajinga bantu 95,689.
Bakamonyi ba kwa Yehoba mu 2014 baikele na kukonkana kwa byalo kukatampe 24 mu byalo 9 kabiji ne mu mizhi 16 mu kyalo kya United States.
Fundai ne Bikwabo
MAMBO AWAMA AFUMA KWI LESA!
Bufumu bwa Lesa bo bu Ka?
Ñanyi Mfumu wa Bufumu bwa Lesa, kabiji Bufumu bwa Lesa bukoba ka?
bem_Latn bem_Latn bem_Latn bem_Latn bem_Latn bem_Latn xho_Latn bem_Latn bem_Latn bem_Latn